মুখ্যমন্ত্রীর সঙ্গে কমিশনের ‘বৈঠক’ নিয়ে সরব দিলীপ ঘোষ

ওয়েবডেস্ক- শিয়রে বিধানসভা নির্বাচন (Election Commission) । ভোটমুখী রাজ্যগুলিতে চলছে এসআইআর শুনানি (SIR Hearing) । একাধিক মানুষকে এসআইআর শুনাতিতে ডাকা নিয়ে সরব হয়েছেন মুখ্যমন্ত্রী মমতা বন্দ্যোপাধ্যায়। মমম্মদ শামি, থেকে লক্ষ্মীরতন শুক্লা, মেহতাব হুসেন সহ একাধিক গণ্যমান্য ব্যক্তিকে ডাকা হয়েছে এসআইআর শুনানিতে। বাদ যায়নি নোবেলজয়ী অর্মত্য সেন-এর নামও।

এসআইআর শুরু হওয়ার পর থেকেই সরব হয়েছিলেন মুখ্যমন্ত্রী মমতা বন্দ্যোপাধ্যায়। কারণ এসআইআর তিনমাসের এই প্রক্রিয়া মেনে নিতে পারেননি মুখ্যমন্ত্রী (Mamata Banerjee) ।

এই পরিস্থিতিতে নির্বাচন কমিশনের সঙ্গে বৈঠকের জন্য সময় চেয়ে নেন মুখ্যমন্ত্রী মমতা বন্দ্যোপাধ্যায়। মুখ্যমন্ত্রীর সেই আবেদন মেনেই নির্বাচন কমিশন ও মমতা বন্দ্যোপাধ্যায়ের সঙ্গে বৈঠক। এই অবস্থায় আগামী ২ ফেব্রুয়ারি বিকেল ৪ টে নাগাদ বৈঠক হওয়ার কথা। এবার এই নিয়ে সরব হলেন বিজেপি নেতা দিলীপ ঘোষ। ক্ষোভ উগরে দিয়ে দিলীপ বলেন, উনি অনেকবার বৈঠক করেছেন। অভিষেক অনেকবার বৈঠক করেছেন। এটা করে লেনদি করছেন। নির্বাচন কমিশন যেটা ভাববেন করবেন।

জানা গেছে, ২ ফেব্রুয়ারি সোমবার বিকেল ৪ টে’র স সময় ১৫ সদস্যের প্রতিনিধিদল নিয়ে কমিশনের সঙ্গে বৈঠক করবেন তৃণমূল সুপ্রিমো। সঙ্গে থাকবেন তৃণমূলের সর্বভারতীয় সাধারণ সম্পাদক অভিষেক বন্দ্যোপাধ্যায়।

তৃণমূল সূত্রে জানা গেছে, জীবিত হয়েও খসড়া তালিকায় যারা ‘মৃত’ এমন কয়েকজনকে ওই প্রতিনিধিদলে রাখা হবে। বুধবার সিঙ্গুরের সভা থেকে নির্বাচন কমিশন ও কেন্দ্রকে এক যোগে নিশানা করে মুখ্যমন্ত্রী জানান, আজ না হলে কাল দিল্লি যাবই। দরকার হলে কোর্টেও যাব। আইনজীবী হিসেবে নয়, একজন সাধারণ মানুষ হিসেবে যাব। সঙ্গে সব ডকুমেন্ট আছে। জ্যান্ত মানুষকে মৃত বানাচ্ছেন’। এই অবস্থা নিয়ে তিনি যে চুপ করে থাকবেন না, তা স্পষ্ট করে দিয়েছেন মুখ্যমন্ত্রী মমতা বন্দ্যোপাধ্যায়।

এর আগে দিল্লিতে প্রতিনিধি দল নিয়ে দিল্লি গিয়ে মুখ্য নির্বাচন কমিশনার জ্ঞানেশ কুমারের (National Chief Election Commissioner Gyanesh Kumar) সঙ্গে বৈঠক করেন তৃণমূলের সর্বভারতীয় সাধারণ সম্পাদক অভিষেক বন্দ্যোপাধ্যায়। এর পর মুখ্যমন্ত্রী মমতা বন্দ্যোপাধ্যায় ও মুখ্য নির্বাচন কমিশনার জ্ঞানেশ কুমার মুখোমুখি বসতে চলেছেন, যা নিয়ে রাজনীতিতে চাঞ্চল্য তৈরি হয়েছে।

আরও পড়ুন- বিজেপির বিরুদ্ধে লড়াইয়ের জন্য মমতাকে কুর্ণিশ ওমর আবদুল্লাহ-র!

এদিকে এসআইআর নিয়ে শাসক দলকে নিশানায় পর পর আক্রমণ শানিয়েছেন দিলীপ ঘোষ। তিনি বলেন, ওনার লোকই তো এখানে এসআইআর চালাচ্ছেন। ডিএম থেকে শুরু করে বিএলও’রা লক্ষ লক্ষ মানুষকে চিঠি দিয়ে তাদের কষ্টের মধ্যে ফেলেছে। সবই তো গভঃ অফ ওয়েস্ট বেঙ্গল কর্মচারী। তিনি তাদের দিয়ে এই কাজ করিয়ে বিজেপি ও নির্বাচন কমিশনকে দোষী করার চেষ্টা চালিয়ে যাচ্ছেন। বাকি রাজ্যে এই সমস্যা নেই, সুপ্রিম কোর্টের কথাও মুখ্যমন্ত্রী মানেন না’।